**JOENSUUN KAUPUNGIN PERUSOPETUKSEN** **AAMU- JA ILTAPÄIVÄTOIMINNAN**

**TOIMINTASUUNNITELMA**

**Lukuvuosi 2024-2025**



1

Sisällys

1. Johdanto ............................................................................................................................. 1

2. Toiminta-ajatus ja tavoitteet ................................................................................................. 1

3. Hallinnointi ................................................................................................................. ........ 2

4. Toiminnan vuosikellon pääkohdat .......................................................................................... 3

5. Toiminnan järjestäminen ....................................................................................................... 5

5.1. Toimintapaikat ja -tilat ................................................................................................ 5

5.2. Toiminta-aika ............................................................................................................. 5

5.3. Toimintaan hakeminen, valintakriteerit ja paikan vastaanottaminen .............................6 5.4. Muutokset ja paikasta luopuminen .............................................................................. 7

5.5. Asiakasmaksu ............................................................................................................ 7

5.6. Asiakasmaksun alennus ja perimättä jättäminen .......................................................... 8

5.7. Maksamattomat asiakasmaksut................................................................................... 9

5.8. Toiminnasta tiedottaminen ......................................................................................... 9

5.9. Lapsiryhmät ............................................................................................................. 10

5.10. Ohjaajat ................................................................................................................ 10

5.11. Vakuutukset .......................................................................................................... 11

5.12. Iltapäivätoiminta ja koulun kerhot ........................................................................... 11

5.13. Kulkeminen ja kuljetusten järjestäminen .................................................................. 11

6. Sisällöllisen painoalueet ja suunnittelun periaatteet .............................................................. 11

7. Toiminnan seuranta ja arviointi ............................................................................................ 12

8. Yhteistyö ja tiedonkulku ...................................................................................................... 13

8.1. Yhteistyö kodin kanssa............................................................................................... 13

8.2. Yhteistyö koulun kanssa ............................................................................................ 13

8.3. Yhteistyö Joensuun kaupungin ja palvelun toteuttajien kesken ..................................... 13

8.4. Verkostoyhteistyö .................................................................................................... 14

8.5. Muu yhteistyö ......................................................................................................... 14

9. Lasta koskevien tietojen käsittely, salassapito ja luovuttaminen ............................................. 14

10. Hakemisohjeet, lomakkeet ja yhteyshenkilöt ...................................................................... 15

LIITE 1 ................................................................................................................................. 16

2

**1. Johdanto**

Aamu- ja iltapäivätoiminnasta, sen perusteisista, tavoitteista ja toimintaperiaatteista säädetään perusopetuslaissa (628/1998, 8a). Toiminnan järjestäminen on kunnille vapaaehtoista eikä siihen ole subjektiivista oikeutta. Joensuun kaupunki järjestää tällä hetkellä vain iltapäivätoimintaa. Palveluun voivat hakea 1. ja 2. luokan oppilaat. Lisäksi sellaiset oppilaat, joille on tehty erityistä tukea koskeva hallinnollinen päätös, ovat oikeutettuja hakemaan iltapäivätoimintaan koko perusopetuksen ajan. Kunta voi päättää toiminnan laajuudesta. Joensuun kaupunki järjestää myös vuodesta 2021 alkaen ostopalveluna yhteistyössä SiunSoten kanssa kehitysvammaisten aamu- ja iltapäivähoidon, jonka toiminnan perustana on erityishuoltolaki.

Perusopetuslain lisäksi toimintaa ohjaavat Opetushallituksen (OPH) vahvistamat Perusopetuksen aamu- ja iltapäivätoiminnan perusteet 2011. Lisäksi Opetus- ja kulttuuriministeriö on laatinut toiminnan tueksi laatukriteerit vuonna 2012 (Opetus- ja kulttuuriministeriön julkaisuja 2012:29). Palvelun piirissä olevat lapset on vakuutettu kaupungin puolesta.

Iltapäivätoiminnan toimintasuunnitelma on OPH:n ohjeistuksen vaatima asiakirja, jossa kuvataan toiminnan kannalta tärkeitä periaatteita ja linjauksia. Joensuussa toimintasuunnitelmasta päättää kasvatus- ja koulutuslautakunta. Lisäksi jokaiseen toimintapaikkaan laaditaan vuosittainen toimipaikkakohtainen toimintasuunnitelma. Toimipaikkoja on Joensuussa tällä hetkellä 22 sekä 3 yhteistyössä SiunSoten kanssa pidettävää kehitysvammaisten aamu- ja iltapäiväpaikkaa. Palvelun piirissä on noin 400 lasta. Osa toimipaikoista on kaupungin ylläpitämiä ja osa mm. seurakuntien ja eri järjestöjen ylläpitämiä.

Toimintasuunnitelmasta ei päätetä vuosittain, ellei erityistä päivittämisen tarvetta ole. Vuosittain erikseen päätetyt taksat ja maksut, toiminnan järjestäjätahot ja muut teknisluonteiset muutokset voidaan päivittää toimintasuunnitelmaan vuosittain ns. virkatyönä. Toimintasuunnitelmasta on

päätettävä kuitenkin vähintään valtuustokausittain.

**2. Toiminta-ajatus ja tavoitteet**

Iltapäivätoiminnan taustalla ovat perusopetuksen arvot: ihmisoikeudet, tasa-arvo, demokratia, luonnon monimuotoisuuden ja ympäristön elinkelpoisuuden säilyttäminen sekä monikulttuurisuuden hyväksyminen. Toiminnalla pyritään edistämään yhteisöllisyyttä, vastuullisuutta sekä yksilön oikeuksien ja vapauksien kunnioittamista.

Iltapäivätoiminnan tavoitteena on tukea lapsen kasvua ja kehitystä sekä tukea myös perhettä ja koulua niiden kasvatustehtävässä. Perusopetuksen aamu- ja iltapäivätoiminnan uusittujen perusteiden (2011) mukaisesti lapsen kokonaisvaltaista hyvinvointia pyritään edistämään seuraavista näkökulmista:









lapsen vapaa-ajan toiminnan ohjaaminen,

lapsen kasvun ja kehityksen tukeminen,

lapsen koulunkäynnin ja oppimisen tukeminen sekä

varhainen puuttuminen ja sosiaalinen vahvistaminen.

1

Koulun ja iltapäivätoiminnan toimijoiden välisellä hyvällä yhteistyöllä pyritään edistämään lapsen hyvinvointia ja eheää opinpolkua perusopetuksen opetussuunnitelman perusteiden 2014 (OPS 2014) mukaisesti. Lisäksi Joensuu pyrkii UNICEF:n mallin mukaiseksi lapsiystävälliseksi kunnaksi ja ohjelman tavoitteita huomioidaan myös iltapäivätoiminnassa. Muun muassa toimijasopimuksissa yhteistyökumppanit velvoitetaan perehdyttämään kaikki työntekijänsä lapsen oikeuksiin.

Opetushallituksen toiminnan perusteiden mukaan palvelussa on huomioitava eri kieliryhmien sekä eri-ikäisten lasten tarpeet. Myös eri kulttuuriryhmiin kuuluvien lasten tarpeet otetaan huomioon mahdollisimman hyvin.

**3. Hallinnointi**

Joensuun kaupungin hyvinvointipalvelut vastaavat siitä, että perusopetuksen iltapäivätoimintaa toteutetaan 1.8.2004 voimaan tulleen lainsäädännön ja opetushallituksen antamien aamu- ja iltapäivätoiminnan perusteiden mukaisesti. Käytännössä toiminnan järjestämisestä, koordinoinnista, harkinnanvaraisista päätöksistä ja valvonnasta vastaa Joensuussa hyvinvoinnin toimiala ja hyvinvoinnin edistämisen palvelut. Sama taho on koordinoinut myös tämän toimintasuunnitelman valmistelua yhteistyössä mm. palveluntarjoajien ja koulutuspalveluiden kanssa.

Koululaisten iltapäivätoimintaa järjestävät Joensuussa sekä kaupunki itse, että lukuvuodeksi kerrallaan valittavat muut palveluntuottajat. Palvelu rahoitetaan kaupungin saamalla valtionavustuksella, kaupungin verotuloilla sekä asiakkailta kerättäviltä toimintamaksuilla. Iltapäivätoiminnan palveluntuottajien kanssa tehdään vuosittain avustussopimus, jossa määritellään hyvinvointipalveluiden sekä palveluntuottajan oikeudet ja vastuut. Palveluntuottajat sitoutuvat noudattamaan perusopetuksen aamu- ja iltapäivätoiminnan lainsäädäntöä, perusteita sekä kaupungin perusopetuksen aamu- ja iltapäivätoiminnan toimintasuunnitelmaa sekä käsikirjaa.

Opetushallituksen perusteissa suositellaan kuntia päättämään minkä toimielimen tai viranhaltijan päätösvaltaan aamu- ja iltapäivätoimintaan liittyvät hallinnolliset asiat ja viralliset päätökset kuuluvat. Joensuun käytäntö on kuvattu Taulukossa 1.

*Taulukko 1. Aamu- ja iltapäivätoimintaan liittyvät hallinnolliset ratkaisut Joensuussa. Käytännön* *yhteystiedot (mm. iltapäivätoiminnan suunnittelija) löytyvät luvusta 10.*

|  |  |
| --- | --- |
| **Asia** | **Päättäjätaho** |
| Toimintasuunnitelman ja sen sisältämien lasten  valintakriteerien hyväksyminen | Kasvatus- ja koulutuslautakunta |
| Päätös lapsen ottamisesta aamu- ja iltapäivätoimintaan | Opetuspäällikkö |
| Huoltajilta perittävän toimintamaksun suuruus | Kasvatus- ja koulutuslautakunta |
| Kriteerit toimintamaksun alentamiseksi tai poistamiseksi | Kasvatus- ja koulutuslautakunta |
| Yksittäiset päätökset toimintamaksun alentamisesta tai  poistamisesta | Opetuspäällikkö |
| Muutokset lapsen toimintaan osallistumiseen liittyen kesken toimintavuoden | Kerhon vastuuohjaaja |
| Päätös toiminta-avustuksen saajista eli kaupungin ulkopuolisista palvelun tarjoajista | Kasvatus- ja koulutuslautakunta |
| Ulkopuolisille palveluntarjoajille maksettavan  lapsikohtaisen avustuksen suuruus | Kasvatus- ja koulutuslautakunta |
| Avustussopimusten solmiminen ja allekirjoitus | Opetuspäällikkö |

Iltapäivätoiminnan järjestämistä koskeviin päätöksiin (mm. toimintaan ottaminen, toimipaikkaan sijoittaminen, osallistumismaksut) voi hakea muutosta kuntalain mukaisesti.

**4. Toiminnan vuosikellon pääkohdat**

Vuosikellon pääkohtia ja muita toimintaan liittyviä seikkoja kuvataan tarkemmin toimintasuunnitelman seuraavissa luvuissa.

3

*Syyskuu*: Lasten

määrän 20.9. raportointi tilastokes- kukseen

*Kesäkuu*: Palautteen

raportointi ja seuraavan

lukuvuoden tavoitteista päättäminen

*Marraskuu*: toiminta-

avustusten haku

seuraavalle lukuvuodelle

.

*Joulukuu*: päätökset seuraavan lukuvuoden avustuksen

suuruudesta ja saajista.

*Huhti-* *toukokuu:*

Palautteen kerääminen

vanhemmilta

(joka 2. vuosi)

Toiminta-aika: Joensuun kaupungin

koulujen yleiset työ ja loma-ajat, pl. koulujen päättymislauantai.

Päivittäin klo 12-

16/16:30/17:00.

Toimintapäivä sisältää välipalan.

***Helmikuu*: Perheiden hakeminen**

**seuraavan lukuvuoden** **toimintaan.**

*Toukokuu*: Avustussopi-

musten laatiminen

***Toukokuu*:** **Päätökset**

**paikan saaneista lapsista**

4

**5. Toiminnan järjestäminen**

Joensuussa tarjotaan iltapäivätoimintaa vähintään perusopetuslain edellyttämä 760 tuntia koulun työvuoden aikana jokaiselle toimintaan osallistuvalle lapselle. Käytännössä toimintaa järjestetään pääsääntöisesti 4 ja joissain tapauksissa 4,5-5 tuntia päivässä. Toiminta järjestetään

tarveharkintaisesti kunnan määrittämässä laajuudessa, eikä toimintaan ole subjektiivista oikeutta.

Toiminta alkaa lukuvuoden alkaessa, mikäli hakijoita ao. toimipaikkaan on vähintään kymmenen ja toimijalla on edellytykset järjestää toimintaa. Erityistä tukea saaville oppilaille järjestetään sekä eriytettyä että integroitua iltapäivätoimintaa kulloinkin voimassa olevan lainsäädännön perusteella.

Iltapäivätoiminta voi loppua yksittäisessä toimipisteessä kesken toimintakauden, jos lasten määrä putoaa pysyvästi alle kymmeneen.

5.1. Toimintapaikat ja -tilat

Iltapäivätoiminnan toimipaikkoina voivat olla koulut tai muut toimintaan sopivat paikat koulun läheisyydessä. Toiminnan järjestäjä huolehtii, että toimitilat ovat asianmukaiset, turvalliset ja toimintaan riittävän tilavat. Hyvinvointipalvelut valvovat toimitilojen soveltuvuutta iltapäivätoimintaan. Toimintapaikassa tulee olla voimassa oleva turvallisuus- ja pelastussuunnitelma. Kouluissa järjestetty iltapäivätoiminta noudattaa koulun turvallisuussuunnitelmaa.

Kunkin lukuvuoden toimipaikkojen tiedot löytyvät verkosta osoitteesta [https://www.joensuu.fi/iltapaivatoiminta/toimintapaikat s](https://www.joensuu.fi/iltapaivatoiminta/toimintapaikat)ekä tämän toimintasuunnitelman liitteestä 1.

5.2. Toiminta-aika

Toimintaa järjestetään Joensuun kaupungin koulujen yleisten työ- ja loma-aikojen mukaisesti pois lukien koulujen päättymislauantai sekä koulujen itse määrittelemät poikkeukset, esimerkiksi lauantaityöpäivät. Lukuvuoden aikana kerho voi olla suljettuna maksimissaan kahtena päivänä henkilöstökoulutusten vuoksi. Vuosittaiset toiminta-ajat löytyvät osoitteesta <https://www.joensuu.fi/koulujen-tyo-ja-loma-ajat>

Yksittäistilanteissa iltapäivätoiminta voidaan jättää järjestämättä virallisena koulupäivänä, mikäli asiasta on hyvissä ajoin sovittu ryhmän lasten huoltajien kanssa. Tällainen tavallisesta poikkeava päivä voi olla esimerkiksi koulun retkipäivä. Iltapäivätoiminta on kuitenkin järjestettävä, mikäli

ryhmässä vähintään kuudella lapsella on huoltajien mukaan iltapäivätoiminnan tarve. Lukuvuoden aikana toimintaa on arkipäivisin pääsääntöisesti 12:n ja 16:n välillä (joissain tapauksissa klo 16:30 tai klo 17:n saakka).

5

5.3. Toimintaan hakeminen, valintakriteerit ja paikan vastaanottaminen

Lapselle haetaan iltapäivätoiminnan paikkaa seuraavalle lukuvuodelle helmikuussa (ns. varsinainen hakuaika). Hakemuksia palvelun piiriin voi jättää ympäri vuoden esimerkiksi muuttotilanteissa. Varsinaisen hakuajan jälkeen ja lukuvuoden aikana paikan voi saada, jos vapaita paikkoja on. Hakemukset tehdään pääosin sähköisesti (kts. luku 10).

Toimintaan voivat hakea kaikki 1.–2. vuosiluokkien oppilaat. Lisäksi oppilaat, joille on tehty erityistä tukea koskeva päätös, ovat oikeutettuja hakemaan iltapäivätoimintaan koko perusopetuksen ajan. Huoltajien työssäkäynti tai kokopäiväinen opiskelu on ensisijainen peruste paikan myöntämiselle. **Paikan saaminen ei ole subjektiivinen oikeus.**

Lapset ja nuoret, joilla on SiunSoten lain Kehitysvammaisen Huollosta (519/1977) §2 mukainen päätös ja erityishuolto-ohjelma (EHO), jossa todetaan aamu- ja iltapäivähoidon tarve, voivat hakea paikkaa. Tällöin kyse on em. lain perusteella annettavasta aamu- ja iltapäivähoidosta ja siihen on lapsella subjektiivinen oikeus. Voimassa oleva erityishuolto-ohjelma on toimitettava hakemuksen liitteissä. Hakemusta voi täydentää, jos ko. päätös saapuu hakuajan päättymisen jälkeen.

Perusopetuksessa olevien oppilaiden osalta noudatetaan paikkojen myöntämisessä tarveharkintaa. Mikäli hakijoita iltapäivätoimintapisteeseen on enemmän kuin paikkoja, suoritetaan karsinta seuraavin perustein

1.

2.

3.

4.

ensiluokkalainen, jolla ei koulupäivän päätyttyä ole huolehtijaa kotona toisluokkalainen, jolla ei koulupäivän päätyttyä ole huolehtijaa kotona ensiluokkalaiset

toisluokkalaiset ja 3.-9. – luokkalaiset erityisen tuen oppilaat

Iltapäivätoiminnan paikat täytetään alkaen perusteesta 1., jonka jälkeen tyhjät paikat täytetään ottaen huomioon peruste 2. jne. Mikäli kaikki kyseessä olevan saman perusteen täyttävät hakijat eivät mahdu toimintaan, suoritetaan valinta heidän välillään arpomalla. Toiminnan ulkopuolelle jäävien jonotusjärjestys ratkaistaan samoin yllä kuvatuin kriteerein. Jonotusnumeroa ei ilmoiteta, koska esimerkiksi 2. luokkalaisen paikkaa jonottavan edelle jonossa menee alueelle muuttavan perheen paikkaa hakeva 1. luokkalainen oppilas, mikäli molemmilla hakijoilla on yhdenvertainen tilanne kotona koulupäivän jälkeen olevien huoltajien suhteen.

Lukuvuoden alkuun varattu iltapäivätoiminnan laskutus alkaa elokuussa, ellei paikkaa ole peruttu heinäkuun 15. päivään mennessä. Lapsen on osallistuttava toimintaan viimeistään syyskuun alussa, tai varattu paikka peruuntuu automaattisesti. Näin toimimalla iltapäivätoiminnan pakkoja tarvitsevien lasten yhdenvertaisuus toteutuu parhaiten ja tyhjät paikat saadaan täytettyä.

Vuoden kuluessa vapautuville paikoille (esim. muuttosyistä, koulupaikan vaihdoksen yhteydessä) voidaan ottaa uusia lapsia ilmoittautumisajan jälkeen. Tällöin sovelletaan jonossa olevien lasten suhteen samoja valintaperusteita kuin varsinaisessa hakuvaiheessa. Jos perhe muuttaa Joensuuhun

6

hakuajan jälkeen, heille voidaan myöntää vapaaksi jäänyt paikka – muussa tapauksessa lapsi joutuu jonottamaan. Samoin toimitaan, jos koulupaikka vaihtuu Joensuun sisällä.

5.4. Muutokset ja paikasta luopuminen

Muutoksia iltapäivätoiminnassa oloaikoihin, maksuihin tai saadun paikan peruutus voidaan tehdä milloin vain vuoden mittaan. Jos muutosta haetaan kuukauden 15. päivään mennessä, se astuu voimaan seuraavan kalenterikuukauden alussa. Muutoshakemukset tehdään pääosin sähköisesti (kts. Luku 10).

5.5. Asiakasmaksu

Asiakasmaksu sisältää varsinaisen iltapäivätoiminnan arkikoulupäivinä, päivittäisen välipalan sekä toimintaan kuuluvat retket ja tapahtumat. Maksusta säädetään perusopetuslaissa (8 a luku, § 48f) siten, että kuukausimaksu saa olla 760 tunnin osalta enintään 160 €/kk/lapsi.

Joensuussa toiminnasta perittävä asiakasmaksu määräytyy lapsen läsnäolotuntimäärän mukaan ja asiakasmaksut on päätetty kasvatus- ja koulutuslautakunnassa. Mikäli lapsi osallistuu iltapäivätoimintaan

* 20 tuntia viikossa tai vähemmän, on osallistumismaksu 130 euroa kuukaudessa,
* yli 20 tuntia viikossa, on osallistumismaksu 150 euroa kuukaudessa,
* mikäli osallistumispäiviä on kuukaudessa 1-5 päivää, määräytyy maksu päivämaksun

mukaan (10 euroa)

·

kesäkuun koulupäivinä (pl. lauantai, jolloin palvelua ei järjestetä) maksu on 10 euroa

osallistumispäivältä.

Palveluntuottaja laskuttaa maksun huoltajalta tai huoltajilta toimintakuukauden lopussa. Huoltajien toiveesta molemmilta huoltajilta voidaan laskuttaa puolet maksusta.

Kesäkuun osallistumispäivistä tulee ilmoittaa palveluntuottajalle toukokuun 15. päivään mennessä ja ne laskutetaan toukokuun maksun yhteydessä. Elokuun osalta maksuna peritään puolet kuukausimaksusta.

Viikoittaisen tuntimäärän ylitys nostaa kuukausimaksun seuraavaan ylempään maksuluokkaan. Koulujen loma-ajat eivät vaikuta asiakasmaksun suuruuteen (esim. syys- joulu- ja talviloma). Maksu peritään jokaiselta sellaiselta kuukaudelta, jona lapsi osallistuu toimintaan. Lapsen osallistuessa toimintaan 1-5 päivänä kuukaudessa on tästä ilmoitettava kerhoon viipymättä. Jos lapsi ei sairautensa vuoksi voi osallistua toimintaan yli 10 päivänä kyseisen kuukauden aikana, peritään puolet maksusta. Jos poissaolo jatkuu koko kuukauden, maksua ei peritä. Mikäli lapsi on poissa toiminnasta koko kalenterikuukauden jostakin muusta syystä kuin sairauden vuoksi, maksuna peritään puolet kuukausimaksusta. Poissaoloista on tiedotettava palveluntuottajaa viipymättä.

7

*Taulukko 2. Tiivistelmä asiakasmaksuista.*

|  |  |  |  |  |  |
| --- | --- | --- | --- | --- | --- |
| Lapsi  osallistuu  toimintaan | Kuukausi-  maksu | Sairaana yli 10  pv/kk | Sairaana koko kalenteri- kuukauden | Poissa koko kalenteri- kuukauden | Kesäkuun asiakasmaksu |
| ≤20h/vko | 130 | 65 | 0 | 65 | 10€/pvä |
| >20h/vko | 150 | 75 | 0 | 75 | 10€/pvä |

5.6. Asiakasmaksun alennus ja perimättä jättäminen

Kunnalla on mahdollisuus alentaa perittävää maksua tai jättää se kokonaan perimättä. Maksu voidaan jättää perimättä tai sitä voidaan alentaa, jos huoltajan elatusvelvollisuus, toimeentuloedellytykset tai huollolliset näkökohdat huomioon ottaen siihen on syytä. Oikeus maksunalennukseen perustuu perusopetuslakiin.

Maksunalennusta tai perimättä jättämistä voi ja kannattaa hakea heti, kun huoltaja on saanut myönteisen päätöksen lapsen iltapäivätoimintapaikasta ja hänellä on tiedossa lapsen tuleva iltapäivätoiminnan paikka. Alennus astuu voimaan seuraavan kuukauden alusta, jos sitä on haettu valmiilla hakemuksella edellisen kuukauden 15. päivään mennessä. Valmis hakemus tarkoittaa sitä, että mukana on mm. kaikki tarvittavat liitteet niin, ettei hakemusta tarvitse täydentää. **Asiakasmaksun alennuksia ei myönnetä takautuvasti.**

Joensuun kaupungin iltapäivätoiminnan maksunalennuksista ja perimättä jättämisestä päätetään kasvatus- ja koulutuslautakunnan määrittelemien tulorajojen mukaan (Taulukko 3). Tulorajat riippuvat perheen koosta. Lisäksi asiakasmaksu voidaan poistaa, jos perhe on toimeentulotuen asiakas. Tämä on todistettava kirjallisesti ja Kelan myöntämä todistus on liitettävä hakemukseen.

*Taulukko 3. Asiakasmaksujen puolittamisen ja poistamisen tulorajat.*

|  |  |  |
| --- | --- | --- |
| **Perheen koko** | **Asiakasmaksun perimättä**  **jättämisen bruttotuloraja, €/kk** | **Asiakasmaksun puolittamisen**  **bruttotuloraja, €/kk** |
|  | Jos perhe on toimeentulotuen  asiakas (todistettava kirjallisesti) |  |
| 2 | 1355 | 2572 |
| 3 | 1671 | 3160 |
| 4 | 1983 | 3755 |
| 5 | 2116 | 3887 |
| 6 | 2248 | 4020 |

Jos perheessä on lapsia enemmän kuin kuusi, jokainen seuraava lapsi korottaa tulorajaa 150 €/kk.

Maksunalennusta määriteltäessä perheen tuloina otetaan huomioon palvelun käyttäjän sekä hänen kanssaan yhteistaloudessa avioliitossa tai ns. avoliitossa elävän henkilön yhteenlasketut

veronalaiset ansio- ja pääomatulot sekä verosta vapaat tulot, mm.

 ansio-, kiinteistö- tai vuokratulot, metsätulot sekä ammatinharjoittamisesta saatu

8











henkilökohtainen tulo

elatusapu, elatustuki ja eläketulo (otetaan tulona huomioon iltapäivätoiminnassa olevan

lapsen osalta)

työttömyyskorvaus ja -avustus

tapaturmavakuutuksen päiväraha ja elinkorko, sairausvakuutuksen mukainen päivä- ja

äitiysraha, sairastuneen lapsen hoitotuki, kaupungin maksama vammaisen lapsen

kotihoidontuki

opintojen johdosta suoritettavat ansiosidonnaiset tulot

työllisyyskoulutuksesta annetun lain tarkoittama koulutustuki, jona maksetaan

työttömyysturvalain mukainen peruspäiväraha lapsikorotuksineen, luontaisedut

Tuloina ei oteta huomioon:

lapsilisää, lapsen hoitotukea, eläkkeensaajan hoitotukea, asumistukea, vammaistukea, tapaturmavakuutuksen perusteella suoritettavia sairaanhoito- ja tutkimuskuluja, sotilasavustusta, rintamalisää, opintorahaa, aikuiskoulutustuki, opintotuen asumislisää, toimeentulotukena maksettavaa toimintarahaa ja matkakorvausta, kuntoutusrahalain (566/2005) mukaista ylläpitokorvausta, työvoimapoliittisesta aikuiskoulutuksesta annetun lain (916/2012) mukaista yllä pitokorvausta, opintojen johdosta suoritettavia apurahoja ja muita vastaavia avustuksia, perhehoidon kustannusten korvauksia eikä lasten kotihoidon tukea, työntekijän päivärahoja, kilometrikorvauksia ja työkalukorvauksia, kansaneläkelain (568/2007) mukaista lapsikorotusta. Tulojen vähennyksenä otetaan huomioon suoritetut elatusavut ja tosiasiallisista perhesuhteista johtuvat muut vastaavat kustannukset.

Kuukausibruttotulot lasketaan pääsääntöisesti henkilön tilinauhasta. Jos kuukausitulot vaihtelevat, huomioidaan viimeksi kuluneen vuoden keskimääräinen tulo (=maksunmääräämistä edeltäneiden kahdentoista kuukauden tulot). Yrittäjien tulojen laskemisesta on olemassa erillinen ohje.

5.7. Maksamattomat asiakasmaksut

Jos huoltaja jättää toistuvasti maksamatta lapsen iltapäivätoiminnan maksut maksukehotuksista huolimatta, on kaupungilla oikeus irtisanoa lapsen iltapäivätoiminnan paikka viikon

irtisanomisajalla. Paikan irtisanomisoikeus syntyy, jos huoltaja jättää maksamatta kuukausimaksun, josta on lähetetty kaksi maksumuistutusta. Kukin toiminnan järjestäjä hoitaa maksujen perimisen. Maksut ovat ulosottokelpoisia.

5.8. Toiminnasta tiedottaminen

Kaupungin hyvinvointipalvelut tiedottavat toiminnasta yleisesti sekä tukevat toimipaikkakohtaista tiedottamista yhteistyössä toimijoiden kanssa.

Yleistä tietoa iltapäivätoiminnasta, toimintapaikoista, niihin hakeutumisesta sekä valintaperusteista löytyy Joensuun kaupungin koululaisten aamu- ja iltapäivätoiminnan

kotisivuilt[a https://www.joensuu.fi/iltapaivatoiminta.](https://www.joensuu.fi/iltapaivatoiminta)

9

5.9. Lapsiryhmät

Aamu- ja iltapäivätoiminnan osalta ei ole lakisääteisesti määritelty ryhmäkokoa tai ohjaajien vähimmäismäärää. Ryhmäkokoon vaikuttavat ryhmän toimintaympäristö sekä oppilaiden erityiset kehitykseen ja terveyteen liittyvät tarpeet. Joensuun kaupungin suositus yhtä ohjaajaa kohden 13 lasta.

Erityistä tukea tarvitseville lapsille varataan ryhmässä kaksi paikkaa eli esimerkiksi jos ryhmässä on

20 paikkaa ja siellä on kaksi erityistä tukea tarvitsevaa, ryhmässä on todellisuudessa 18 lasta. Heidän osaltaan toteutetaan samoja järjestämisen periaatteita kuin yleisopetuksen oppilailla, ryhmään sijoittamisessa huomioidaan oppilaan ikä ja kehitysvaihe.

5.10. Ohjaajat

Aamu- ja iltapäivätoiminnan ohjaajien kelpoisuusvaatimuksista säädetään opetustoimen henkilöstön kelpoisuusvaatimuksista annetussa asetuksessa (986/1998). Ohjaajien kelpoisuusvaatimukset tulivat voimaan 1.8.2009.

Asetuksen 9 a §:n (115/2004) mukaan aamu- ja iltapäivätoiminnassa ohjaajana toimimaan on kelpoinen henkilö,

1.

2.

joka on suorittanut tehtävään soveltuvan korkeakoulututkinnon, opistoasteen tutkinnon, ammatillisen perustutkinnon tai sitä vastaavat aikaisemmat opinnot, ammattitutkinnon tai erikoisammattitutkinnon ja jolla on koulutuksen yhteydessä hankittu tai kokemuksella osoitettu taito toimia lapsiryhmän ohjaajana taikka

jolla on kelpoisuus antaa luokanopetusta, esiopetusta, erityisopetusta tai aineenopetusta tai toimia oppilaanohjaajana.

Ohjaajalta vaadittavan tutkinnon vaihtoehtoina olevat ammattitutkinto ja erikoisammattitutkinto suoritetaan ammatillisesta aikuiskoulutuksesta annetussa laissa (631/1998) tarkoitettuna näyttötutkintona.

Perusopetuslaissa (628/1998, muutos 1136/2003) todetaan, että aamu- ja iltapäivätoiminnassa tulee olla toiminnan järjestämistapa huomioon ottaen riittävä määrä ammattitaitoisia ohjaajia.

Tarkoitus on, että kullakin lapsiryhmällä tulee kaikessa aamu- ja iltapäivätoiminnassa olla vähintään yksi ohjaaja, joka täyttää 9 a §:ssä säädetyt kelpoisuusvaatimukset. Toiminnan avustavalta henkilöstöltä edellytetään taitoa ja soveltuvuutta lasten kanssa tehtävään työhön.

Aamu- ja iltapäivätoiminnan järjestäjät ovat velvollisia pyytämään nähtäväksi rikosrekisteriotteen lapsiryhmässä työskenteleviltä ohjaajiltaan.

10

5.11. Vakuutukset

Aamu- ja iltapäivätoiminnassa sattuneen tapaturman hoito on lapselle maksuton. Kaupunki on sisällyttänyt iltapäivätoiminnassa olevat lapset koululaisvakuutuksen piiriin.

5.12. Iltapäivätoiminta ja koulun kerhot

Iltapäivätoiminta perustuu perusopetuslakiin ja sitä järjestetään pääsääntöisesti klo 12-16. Perheen niin halutessa iltapäivätoiminnassa oleva lapsi voi osallistua myös koulun muuhun kerhotoimintaan. Iltapäivätoiminnan ohjaajan on varmistettava huoltajalta lapsen osallistuminen koulun kerhoon.

Ohjaaja lähettää oppilaan kerhoon ja ottaa oppilaan vastaan, mikäli koulun kerho on iltapäivätoiminnan aikana. Ohjaaja ottaa välittömästi yhteyttä huoltajiin, jos lapsi ei palaa sovitusti takaisin iltapäivätoimintaan. Mahdollinen koulun kerhoon osallistuminen iltapäivätoiminnan aikana ei vaikuta iltapäivätoiminnan asiakasmaksuun.

5.13. Kulkeminen ja kuljetusten järjestäminen

Kaupunki ei järjestä aamu- ja iltapäivätoimintaan koulukuljetuksia. Poikkeuksena

iltapäivätoimintaan oikeutettu oppilas voi kuitenkin haja-asutusalueella maksutta käyttää olemassa olevaa koulukuljetusta koulusta iltapäivätoimintaan, jos reitillä on olemassa oleva koulukuljetus ja kuljetuksessa on tilaa [(Koulukuljetukset - joensuu.fi).](https://www.joensuu.fi/web/guest/koulukuljetukset) Jos iltapäivätoimintapiste on koulun ulkopuolella, huoltajat ovat vastuussa lapsen kulkemisesta koulun ja iltapäivätoiminnan sekä iltapäivätoiminnan ja kodin välillä. Kaupunki ei vastaa kuljetuksista. Tämä koskee myös mahdollista kulkemista koulun kerhoon. Ulkopuolinen toiminnan tuottaja voi halutessaan saattaa lapsia koulun ja iltapäivätoiminnan järjestämispaikan välillä.

**6. Sisällölliset painoalueet ja suunnittelun periaatteet**

Joensuun iltapäivätoiminta järjestetään opetushallituksen hyväksymien koululaisten aamu- ja iltapäivätoiminnan perusteiden mukaisesti. Yleisesti iltapäivätoiminta tarjoaa lapselle monipuoliset mahdollisuudet ohjattuun toimintaan, vapaaseen leikkiin ja ulkoiluun. Myös koulutehtävien tekeminen on mahdollista – kuitenkin vastuu koulutehtävistä ja niiden tekemisestä on vanhemmilla. Toiminnassa on myös mahdollisuus lepoon rauhallisessa ympäristössä. Kaikki toiminta tapahtuu ammattitaitoisen ja tehtävään soveltuvan henkilön valvonnassa.

Sisällöllisiin kokonaisuuksiin voi kuulua myös eettistä kasvua, kulttuuria ja perinteitä, käden taitoja

ja askartelua. Myös kuvallinen, musiikillinen, kehollinen ja kielellinen ilmaisu sekä mediataidot tulevat kysymykseen. Toiminnassa voi olla erilaisia arkiaskareita, elinympäristöön ja kestävään kehitykseen liittyviä asioita sekä erilaisia tiedollisia ja taidollisia aihepiirejä. Vuosittain vahvistetaan erityiset kehittämisen painopisteet.

11

Joensuussa yleisten sisältöjen lisäksi eri järjestäjät tuovat toimintaa omia erityispiirteitään ja painotuksiaan:

 seurakuntien iltapäivätoiminta on luonteeltaan sekä kasvatuksellista että syrjäytymistä

ennaltaehkäisevää ja toiminta tukee vanhempia kristillisen arvopohjan välittämisessä

lapselle;







Nuorten Kotkien toiminnassa pääpaino on toiminnallisuudessa sekä yhdessä tekemisessä;

Steinerkoulun kannatusyhdistys korostaa toiminnassaan lapsen eläytymiskykyä, tunnetta ja

toiminnan tavoitteena on auttaa jokaista lasta löytämään omat ainutkertaiset kykynsä ja

vahvuutensa sekä tuomaan ne esiin yhteisössä;

Itä-Suomen koulun toiminta sisältää vaikutteita Venäjän kulttuurista ja kielestä.

Erityistä tukea tarvitsevien lasten aamu- ja iltapäivätoiminnan lähtökohtana ovat toiminnan yleiset tavoitteet ja sisällöt. Tavoitteena on tarjota turvallinen ja virikkeellinen iltapäivä kunkin lapsen ja nuoren ikä ja kehitystaso huomioiden. Toiminnassa huomioidaan lasten yksilölliset tarpeet ja pyritään kehittämään lapsen omatoimisuutta, itsetuntoa, sosiaalista kasvua ja itsenäistymistä. Toiminta sisältää esimerkiksi kädentaitojen harjoittamista, musiikkia, rentoutusta, ulkoilua ja välipalan.

**7. Toiminnan seuranta ja arviointi**

Joensuussa perheet arvioivat palautelomakkeella toimintaa joka toinen vuosi lukuvuoden lopussa huhti-toukokuussa. Palvelun tuottajilta ja ohjaajilta palautetta kootaan jokaisen toimikauden lopussa. Arvioinnit kootaan ja niistä tehdään yhteenveto. Palautteen kautta saatu tieto on julkista, ja se välitetään mm. toimintaa järjestäville tahoille sekä kasvatus- ja koulutuslautakunnalle. Lisäksi tarvittaessa palautetta on mahdollisuus antaa kaupungin hyvinvointipalveluihin milloin tahansa (yhteystiedot, kts. Luku 10).

Palautteen ja arvioinnin tarkoituksena on saada luotettavaa, ajantasaista ja tavoitteisiin nähden kattavaa tietoa toimintaa koskevan päätöksenteon ja kehittämisen tueksi. Tavoitteena on myös tukea lapsia lasten toiminnalle asetettujen tavoitteiden saavuttamisessa, tarjota lasten vanhemmille

tietoa sekä tukea henkilöstön työtä. Arvioinnilla pystytään myös turvaamaan ja kehittämään toiminnan laatua.

Laki (628/1998, 48 c §) velvoittaa kuntaa osallistumaan aamu- ja iltapäivätoimintansa ulkopuoliseen arviointiin. Eduskunnan velvoittamana opetusministeriö seuraa lainmukaisen aamu- ja iltapäivätoiminnan toteutumista esim. kyselyjen avulla ja selvittää näin perusopetuslain mukaisen kunnissa järjestetyn tai hankitun aamu- ja iltapäivätoiminnan laajuutta, laatua ja palvelutarjonnan monipuolisuutta sekä palvelun rahoitusta ja hintaa. Tietoja aamu- ja iltapäivätoiminnasta kerätään tarvittaessa kyselyin myös toiminnan vastuuohjaajilta sekä toimintaan osallistuvien lasten vanhemmilta.

12

**8. Yhteistyö ja tiedonkulku**

8.1. Yhteistyö kodin kanssa

Iltapäivätoiminta järjestetään tiiviissä yhteistyössä vanhempien ja koulujen kanssa. Lasten vanhempien kanssa käydään läpi iltapäivätoiminnan toimintaperiaatteet ja toimintasuunnitelma ennen iltapäivätoiminnan alkua tai aivan sen alettua. Lisäksi ohjaajat ja vastuuhenkilöt osallistuvat tarvittaessa vanhempainiltoihin, kun käsitellään koulun ja iltapäivätoiminnan yhteisiä asioita.

Yhteistyö kodin kanssa toteutetaan kirjallisesti (esim. ”reissuvihkot”, kirjeet, sähköposti) sekä henkilökohtaisesti esim. vanhempainvartteina tai vanhempien hakiessa lapsia kotiin. Yhteiset toimintaperiaatteet sekä tarkemmat ohjeet yhteistyöstä jaetaan myös kirjallisena koteihin

toimintakauden alussa.

8.2. Yhteistyö koulun kanssa

Iltapäivätoiminta ja koulu toimivat yhteistyössä ja kehittävät yhteisiä toimintatapojaan. Iltapäivätoiminta, perusopetus ja oppilashuolto tukevat lapsen kokonaisvaltaista hyvinvointia ja koulunkäyntiä. Yksittäistä lasta koskevissa asioissa iltapäivätoiminnan henkilöstö voi osallistua tarpeen mukaan lasta koskeviin neuvotteluihin huoltajien luvalla.

Iltapäivätoiminnan ja koulun yhteistyön tavoitteena on lapsen etu. Iltapäivätoiminnan ohjaajien, oppilaiden, opettajien, oppilashuollon sekä koulun muun henkilöstön välisellä yhteistyöllä edistetään yhteistä toimintakulttuuria.

Koulun henkilökunnan ja iltapäivätoiminnan välinen tiedonkulku tulee varmistaa. Koulun opettajat ja iltapäivätoiminnan ohjaajat informoivat toisiaan koulutyön ja iltapäivätoiminnan aikatauluista ja etenkin niissä tapahtuvista muutoksista, esim. retkistä ja vastaavista.

8.3. Yhteistyö Joensuun kaupungin ja palvelun toteuttajien kesken

Joensuun kaupungin hyvinvoinnin toimialalla hyvinvointipalvelut huolehtivat toiminnan koordinoinnista ja organisoinnista. Tehtäviin kuuluu mm. toiminnan laadun hallinta, yleisen toimintasuunnitelman ja -kertomuksen laatiminen, toiminnan ja arvioinnin kokoaminen sekä kodin, koulun ja toimijoiden välinen yhteistyö. Muista tehtävistä sovitaan erikseen yhdessä.

Yhteisesti sovittaviin asioihin kuuluvat myös aukioloajat, lasten valintaperusteet, henkilöstö ja koulutus, tilat ja välineistö sekä vuosittaiset toimintasuunnitelmat.

Kaupunki ja palveluntarjoajat suunnittelevat, arvioivat ja kehittävät toimintaa yhteisissä tapaamisissaan. Tapaamisia järjestetään säännöllisesti. Iltapäivätoiminnan koordinoijana toimiva suunnittelija toimii palveluntarjoajien ja muiden yhteistyötahojen yhteyshenkilönä.

13

8.4. Verkostoyhteistyö

Perusopetuksen aamu- ja iltapäivätoiminnan sekä koulun kerhotoiminnan yhdistetyn valtakunnallisen kehittämisverkoston muodostaa 16 alueellista verkostoa.

Joensuu kuuluu Pohjois-Karjalan verkostoon, jossa toimii 13 alueen kuntaa: Ilomantsi, Joensuu, Juuka, Kontiolahti, Lieksa, Liperi, Nurmes, Outokumpu, Polvijärvi, Rääkkylä, Tohmajärvi, Heinävesi ja Valtimo.

8.5. Muu yhteistyö

Yhteistyötä tehdään tarvittaessa koulupsykologien ja kuraattoreiden sekä maahanmuuttajaopetuksen koordinaattorin kanssa. Hyvinvointipalvelut tekevät yhteistyötä myös eri toimialojen ja viranhaltijoiden kanssa lapsen edun mukaisesti.

**9. Lasta koskevien tietojen käsittely, salassapito ja luovuttaminen**

Perusopetuksen aamu- ja iltapäivätoiminnan perusteiden (2011) mukaisesti aamu- ja iltapäivätoiminnan henkilöstö ei saa sivullisille ilmaista lasta tai hänen huoltajaansa koskevia salassa pidettäviä tietoja tai luovuttaa salassa pidettäviä asiakirjoja. Tietojen ilmaiseminen ja asiakirjan luovuttaminen on mahdollista vain huoltajan yksilöidyn suostumuksen perusteella. Salassa

pidettäviä ovat mm. tiedot oppilaiden ja heidän perheenjäsentensä henkilökohtaisista oloista, kuten elintavoista, vapaa-ajan harrastuksista, perhe-elämästä, poliittisesta vakaumuksesta, yksityiselämän piirissä esitetyistä mielipiteistä ja osallistumisesta yhdistystoimintaan, sekä tiedot taloudellisesta asemasta, terveydentilasta ja vammaisuudesta.

Perusopetuksesta ja siihen liittyvästä oppilashuollosta vastaavat henkilöt voivat luovuttaa aamu- ja iltapäivätoiminnasta vastaaville henkilöille toiminnan asianmukaisen järjestämisen edellyttämät välttämättömät tiedot.

Jos lapsi siirtyy toisen opetuksen järjestäjän järjestämään aamu- ja iltapäivätoimintaan,

aikaisemman järjestäjän on salassapitosäännösten estämättä viipymättä toimitettava opetuksen tai toiminnan järjestämisen kannalta välttämättömät tiedot. Vastaavat tiedot voidaan antaa myös uuden opetuksen järjestäjän pyynnöstä.

Tiedon luovuttaja joutuu harkitsemaan esimerkiksi sitä, onko kysymys sellaisesta tiedosta, joka on välttämätön oppilaan tai muiden oppilaiden turvallisuuden varmistamiseksi. Vaikka tiedon luovuttamiselle olisikin edellä todettu lain tarkoittama peruste, yhteistyön ja luottamuksen rakentamiseksi ja turvaamiseksi on syytä pyrkiä aina ensisijaisesti hankkimaan huoltajan suostumus salassa pidettävän tiedon luovuttamiseen. Huoltajan yksilöidyllä kirjallisella suostumuksella voidaan opetuksen järjestämisen kannalta välttämättömiä salassa pidettäviä tietoja pyytää myös muilta tahoilta.

14

**10. Hakemisohjeet, lomakkeet ja yhteyshenkilöt**

Yleistä tietoa iltapäivätoiminnasta, toimintapaikoista, hakemisesta sekä valintaperusteista löytyy Joensuun kaupungin verkkosivuilta osoitteest[a https://www.joensuu.fi/iltapaivatoiminta .](https://www.joensuu.fi/iltapaivatoiminta) Toimintapaikkojen yhteystiedot löytyvät osoitteest[a https://www.joensuu.fi/iltapaivatoiminta/toimintapaikat s](https://www.joensuu.fi/iltapaivatoiminta/toimintapaikat)ekä tämän toimintasuunnitelman liitteestä 1.

Haku seuraavan lukuvuoden alkavaan iltapäivätoimintaan tapahtuu pääsääntöisesti sähköisesti Wilma- järjestelmän kautta helmikuussa. Järjestelmä löytyy verkko-osoitteesta [https://joensuu.inschool.fi/browsecourses .](https://joensuu.inschool.fi/browsecourses) Myös muutokset iltapäivätoiminnan tietoihin (oloajat, maksumuutokset, paikan peruutus) on suositeltavaa hakea sähköisesti saman järjestelmän kautta.

Jos sähköinen hakeminen ei syystä tai toisesta onnistu, paperisia hakulomakkeita löytyy osoitteesta [https://www.joensuu.fi/perusopetus/lomakkeet .](https://www.joensuu.fi/perusopetus/lomakkeet) Tarjolla on hakulomakkeita

-

-

-

-

lapsen iltapäivätoiminnan paikan hakuun,

lapsen toimintamaksun alentamiseen,

muutoksen hakemiseen lapsen iltapäivätoiminnassa sekä

toimijoiden avustukseen.

Osoitteesta löytyy myös sähköisen toimintasuunnitelman ajantasainen versio. Joitakin lomakkeita on   
saatavissa myös englannin, venäjän ja arabian kielillä.

Paperiset lomakkeet palautetaan osoitteella:

*Joensuun kaupunki*

*Hyvinvointipalvelut*

*Iltapäivätoiminnan suunnittelija*

*PL 59*    
 *80110 Joensuu*

Lisätietoja aamu- ja iltapäivätoiminnasta saa toimipaikoista ja Joensuun kaupungilta seuraavilta henkilöiltä (käyntiosoite yläpuolella):

*Suunnittelija*

*Teemu Airaksinen*

[*koulutuspalvelut@joensuu.fi*](mailto:koulutuspalvelut@joensuu.fi)

[*050 338 9184*](tel:0503389184)

15

**LIITE 1**

Lukuvuonna 2024–2025 kohdennetun avustuksen alaisia iltapäivätoimintapaikkoja on arvion

mukaan noin 400:lle perusopetuksen oppilaalle. Joensuun kaupungin organisoimaa iltapäivätoiminnassa on näiden lisäksi n. 120 paikkaa. Suunniteltuja toimintapisteitä on yhteensä 22 eri puolilla Joensuuta. Joensuun kaupungille on siirtynyt liikkeenluovutuksella 1.1.2021 alkaen Siun soten vammaispalveluiden aamu- ja iltapäivätoiminta, jota toteutetaan Nepenmäen yhtenäiskoulussa sekä Utran ja Hammaslahden alakouluilla.

Iltapäivätoiminnan toimipaikkojen yhteystiedot:

**Joensuun seurakunnan iltapäivätoiminta**    
Varhaiskasvatus

Kristiina Nissinen

Puh. 050 550 8330

Seurakuntakeskus, Varhaiskasvatuksen toimisto, Kirkkok. 28 [etunimi.sukunimi@evl.fi](mailto:etunimi.sukunimi@evl.fi)

*Kerhot:*

Seurakuntakeskus, Kirkkokatu 28, puh.050 3230250, **avoinna 12–16** Noljakan kirkko, Noljakantie 81, puh. 050 465 0652, **avoinna 12–16** Marjalan seurakuntatalo, Syyskatu 2, puh. 050 550 8332, **avoinna 12–16**

**Pielisensuun seurakunnan iltapäivätoiminta**    
Varhaiskasvatus

Riitta Mälkönen

Puh. 050 300 2055

Pielisensuun kirkko, Varhaiskasvatuksen toimisto, Huvilakatu 8b [etunimi.sukunimi@evl.fi](mailto:etunimi.sukunimi@evl.fi)

*Kerhot:*

Nepenmäen koulu, Kärpänkatu 7, puh. 050 385 5145, **avoinna 12–16** Pielisensuun kirkko, Tikkamäentie 15, puh. 050 385 5133, **avoinna 12–16** Pikkukettu, Kettuvaarantie 25, puh. 050 375 4084, **avoinna 12–16** Karhumäen koulu, Karhunkaari 28, puh.050 432 7575, **avoinna 12–16**

**Rantakylän seurakunnan iltapäivätoiminta**    
Varhaiskasvatus

Laura Karvinen

Puh. 050 585 8729

Rantakylän kirkko, varhaiskasvatuksen toimisto, Rantakylänkatu 2 [etunimi.sukunimi@evl.fi](mailto:etunimi.sukunimi@evl.fi)

16

*Kerhot:*

Talastupa, Talastie 2, puh. 050 372 3189, **avoinna 12–16**

Rantakylän kirkko, Rantakylänkatu 2 A, puh. 050 365 0177, **avoinna 12–16**

**Pohjois-Karjalan Nuorten Kotkien iltapäivätoiminta**    
Laura Pietarinen

Puh. 050 465 2625

Niinivaarantie 84, 80230 Joensuu   
[pohjois-karjala@nuoretkotkat.fi](mailto:pohjois-karjala@nuoretkotkat.fi)

*Kerhot:*

UTRA-kerho, Hyttitie 16 C, puh. 050 310 6497, **avoinna 12–16.30**

Karhu-kerho, Karhunkaari 28, puh. 050 411 4591, **avoinna 12–16.30**

NIIKKA-kerho, Niinivaarantie 84, puh. 050 411 7336, **avoinna 12–16.30**

REIJOLA-kerho, Reijolan koulu, Vanha Valtatie 11, puh. 050 411 7348, **avoinna 12–16.30**

**Joensuun Steinerkoulun iltapäivätoiminta**  Puh. 050 579 1220

[toimisto@jnssteiner.fi](mailto:toimisto@jnssteiner.fi)

*Kerho:*

Steinerkoulun iltapäiväkerho, **avoinna 12–16.00**

**Noljakan koulun iltapäivätoiminta**

Minnaleena Vattulainen

puh. 050 564 7598 [minnaleena.vattulainen@edu.joensuu.fi](mailto:minnaleena.vattulainen@edu.joensuu.fi%20)  Noljakankaari 19, 80140 Joensuu

[ip-noljakka@edu.joensuu.fi](mailto:ip-noljakka@edu.joensuu.fi)

Kerhon puh. 050 564 7598, **avoinna 12-16.30**

**Mutalan koulun iltapäivätoiminta** puh. 050 598 0218

Lastenkatu 4, 80100 Joensuu

[ip-mutala@edu.joensuu.fi](mailto:ip-mutala@edu.joensuu.fi%20%20)

Avoinna 12- 16.30

**Itä-Suomen koulun iltapäivätoiminta**    
Mari Kilpeläinen

Kaislakatu 3, 80130 Joensuu   
[mari.kilpelainen@itasuomenkoulu.fi](mailto:kukka-maria.kovanen@itasuomenkoulu.fi)

*Kerho:*

Itä-Suomen koulu, Kaislakatu 3, puh.050 588 1458, **avoinna 12–17**

**Enon iltapäivätoiminta**    
Timo Alanko

Enon koulun rehtori

puh. 050 355 3022   
[timo.alanko@joensuu.fi](mailto:timo.alanko@jns.fi)

Jonna Määttälä   
vastuuohjaaja

Puh. 044 576 7366   
[ip-eno@edu.joensuu.fi](mailto:enon.iltap%C3%A4iv%C3%A4kerho@jns.fi)

*Kerho:*

Alapappilantie 6, 81200 Eno, avoinna 12–16.45

**Uimaharjun koulun iltapäivätoiminta**

Sanna Saarelainen

puh. 050 401 6702

Harjunraitti 9, 81280 Uimaharju

sanna.saarelainen@edu.joensuu.fi

Kerho:

Uimaharjun kerho, Harjunraitti 9, 81280 Uimaharju, puh. 050 401 6702, avoinna syksystä 2024 alkaen ma–pe klo 12–16.30

**Niittylahden koulun iltapäivätoiminta, avoinna klo 12–16.30** Kummuntie 9, 82220 Niittylahti

Puh. 050 478 5402

[janne.silvennoinen@joensuu.fi](mailto:janne.silvennoinen@joensuu.fi)

**Pataluodon koulun iltapäivätoiminta, avoinna klo 12–16.30** Pataluodonkatu 2

puh. 050 310 9739

[ip-pataluoto@joensuu.fi](mailto:aip-pihlajapiha@jns.fi)

**Karsikon iltapäivätoiminta, avoinna klo 12–16.30** Pohjolankatu 29**,** 80260 Joensuu

puh. 050 311 9212

[ip-karsikko@edu.joensuu.fi](mailto:ip-karsikko@jns.fi)

**Erityishuolto-ohjelman piirissä olevien lasten iltapäivätoiminta**

Erityishuolto-ohjelman piirissä oleville lapsille järjestetään iltapäivätoimintaa Nepenmäen, Hammaslahden ja Utran kouluilla.

**Utran koulun iltapäivätoiminta**, Miilunpolttajantie 13, 80170 Joensuu avoinna 12-16

puh. 050 590 6480

**Nepenmäen koulun iltapäivätoiminta** Kärpänkatu 7, 80230 Joensuu

puh. 050 330 3782

**Hammaslahden koulun iltapäivätoiminta** Niittylahdentie 297, 82220 Niittylahti